wickkiey/tamil-wikipedia-chunked huggingface dataset:
# அரசு மேல்நிலைப் பள்ளி, தோவாளை

## முன்னாள் தலைமை ஆசிரியர்கள்

மேல் நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.
1. எஸ். சுவாமிநாதன் - 01.10.1960 - 31.05.1970
1. எஸ். எம். அப்துல் காதர் - 01.06.1970 - 10.03.1975
1. ஏ. காந்தி - 07.05.1975 - 31.05.1978
1. ஐ. அப்பாவு நாடார் - 02.06.1978 - 26.06.1978
1. பி. நாகராஜன் - 27.06.1978 - 24.06.1979
1. கே. துரைசாமி - 25.06.1979 - 08.07.1980  
மேல்நிலைப் பள்ளியாக தரம் உயர்த்தப்பட்ட பின்னரான தலைமை ஆசிரியர்கள்.
1. டி. ஸ்ரீ ராமச்சந்திரன் - 09.07.1980 - 02.02.1987
1. ஜி. பி. ஐசக் வின்ஸிலி - 10.06.1987 - 30.04.1992
1. எஸ். ராஜா மணி - 01.06.1992 - 31.05.2000
1. கே. ஈவ்லின் சுகுணா - 23.06.2000 - 08.10.2002
1. கு. முத்துசாமி - 10.10.2002 - 28.01.2009
1. நீ. பொன்னையா நாடார் - 01.06.2009 - 31.05.2013
1. சு.சங்கர் - 01.06.2013 - 31.05.2014  
இப்பள்ளியின் ஒரே பெண் தலைமை ஆசிரியை கே. ஈவ்லின் சுகுணா ஆவார்.
# அமோனியம் லாக்டேட்டு

**அமோனியம் லாக்டேட்டு** *(Ammonium lactate)* என்பது NH<sub>4</sub>(C<sub>2</sub>H<sub>4</sub>(OH)COO) என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். லாக்டிக் அமிலத்தின் அமோனியம் உப்பான இச்சேர்மம் இலேசாக நுண்ணுயிரித் தடுப்பியின் பண்புகளைப் பெற்றிருக்கிறது.  
”E328" என்ற ஐரோப்பிய ஒன்றிய எண் இச்சேர்மத்திற்கு வழங்கப்பட்டுள்ளது. அம்லாக்டின் மற்றும் லாக்-ஐதரின் போன்ற தோல் குழைமங்களில் செயல்திறன் மிக்கதொரு பகுதிப்பொருளாக விளங்குகிறது.  
லாக்டிக் அமிலமும் அமோனியம் ஐதராக்சைடும் சேர்ந்த கலவையே அமோனியம் லாக்டேட்டு ஆகும். உலர் தோல், செதில் தோல், தோல் நமைச்சல் போன்ற தோல் நோய்களுக்கான சிகிச்சையில் தோலின் ஈரப்பதம் காக்கும் குழைமமாக இச்சேர்மம் பயன்படுத்தப்படுகிறது. இக்குழைமத்தைப் பயன்படுத்துபவர்கள் சூரிய விளக்குகள் அல்லது தோல் பதனிடும் படுகைகளின் செயற்கை புறஊதா கதிரொளி அல்லது சூரிய ஒளி தோலில் படுவதைத் தவிர்க்க வேண்டும். அமோனியம் லாக்டேட்டு, சூரிய ஒளிக்கு எதிர்வினையாற்றும் உணரியாக தோலை மாற்றுகிறது. வேனிற் கட்டிகள் வந்தது போல தோல் தோற்றமளிக்கும். எனவே இத்தகையோர் வெயிலில் செல்லும் போது சூரிய ஒளியெதிர்ப்புக் குழைமங்கள் மற்றும் உடைகளை அணிந்துச் செல்லல் பாதுகாப்பானது ஆகும்
.
ரான்பாக்சி நிறுவனத்தின் லாக் – ஐதரின் வகை அமோனியம் லாக்டேட்டைப் பொறுத்த வரையில், நீண்டகால தொடர் ஒளிப்புற்று நோய்த்தன்மை ஆய்வு செய்யப்பட்டது. இம்முடிவுகளின்படி முடியில்லா அல்பினோ எலிகளுக்கு 12 சதவீத அமோனியம் லாக்டேட்டை மேற்பூச்சு குழைமமாக பரிந்துரைக்கப்பட்டது. புறஊதா கதிர்களால் தூண்டப்படும் தோல் புற்று அதிகரிப்பதாக உணரப்படுகிறது.''
# அரசினர் கலைக் கல்லூரி, உத்திரமேரூர்

**அரசினர் கலைக்கல்லூரி, உத்திரமேரூர்** இந்தியாவின் தமிழ்நாட்டில் காஞ்சிபுரம் மாவட்டம் உத்திரமேரூரில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, கடலாடி, அரசினர் கலைக் கல்லூரி, திருவாடானை, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.
# அரசினர் கலைக் கல்லூரி, உத்திரமேரூர்

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- காஞ்சிபுரம் மாவட்டக் கல்லூரிகள்
# சாமுவேலின் கல்லறை

**சாமுவேலின் கல்லறை** (*Tomb of Samuel*; , எழுத்துப்பெயர்ப்பு *கெவெர் ஸ்முஎல் க நெவி*;, ) என்பது விவிலிய எபிரேய இறைவாக்கினரான சாமுவேல் அடக்கம் செய்யப்பட்ட பாரம்பரிய பகுதியாகும். இது கடல் மட்டத்திலிருந்து 908 மீட்டர் உயரத்தில் செங்குத்தான குன்றின் மேல் அமைந்துள்ளது. இது மேற்குக் கரையின் பாலத்தீன கிராமமான நபி சம்வில் என்னும் இடத்தில், எருசலேமின் வடக்கே 1.3 கி.மீ தொலைவில் அமைந்துள்ளது.  
- Reiter, Yitzhak, “Contest or cohabitation in shared holy places? The Cave of the Patriarchs and Samuel’s Tomb” in Breger, Reiter and Hammer, “Holy Places in the Israeli-Palestinian Conflict”, Routledge (2009)
- The Institute for Historical Justice and Reconciliation (IHJR), “Sacred Sites in the Holy Land: Historical and Religious Perspectives”, The Hague, 2011. www.historyandreconciliation.org/publications/includes/sacred_sites-english.pdf
# அரசினர் கலைக் கல்லூரி, கடலாடி

**அரசினர் கலைக்கல்லூரி, கடலாடி** இந்தியாவின் தமிழ்நாட்டில் இராமநாதபுரம் மாவட்டம் கடலாடியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, உத்திரமேரூர், அரசினர் கலைக் கல்லூரி, திருவாடானை, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.
# அரசினர் கலைக் கல்லூரி, கடலாடி

## அமைவிடம்

இக்கல்லூரி தற்போது தற்காலிகமாக, கடலாடி அரசினர் மேல்நிலைப்பள்ளியில் செயற்பட்டு வருகிறது.
# அரசினர் கலைக் கல்லூரி, கடலாடி

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- இராமநாதபுரம் மாவட்டத்திலுள்ள கல்வி நிலையங்கள்
# பிதாப்பிதாக்களின் குகை

**பிதாப்பிதாக்களின் குகை** அல்லது **பெருந்தந்தையர்களின் குகை** (*Cave of the Patriarchs*, (எபிரேயம்: מערת המכפלה, * *, மொழிபெயர்ப்பு "இரட்டைக் கல்லறைகளின் குகை"; முசுலிம்கள் குறிப்பு: **ஆபிரகாமின் புகலிடம்** அல்லது **இப்றாகிமின் பள்ளிவாசல்**; , **) என்பது எபிரோன் குன்றுகளில் அமைந்துள்ள, எபிரோன் பழைய நகரின் மையத்தில் அமைந்துள்ள நிலத்துக்கடி அறைகளின் தொடர்ச்சியாகும். பாரம்பரியத்தின்படி, இது தோராவுடனும் திருக்குர்ஆன்னுடனும் தொடர்புபட்டது. இதன்படி, இக்குகையும் அதனுடன்கூடிய இடமும் அடக்கம் செய்வதற்காக ஆபிரகாமினால் வாங்கப்பட்டதாகும்.  
பிதாப்பிதாக்களின் குகைப் பகுதி சலாகுத்தீன் காலப் பள்ளிவாசலின் கீழ் அமைந்துள்ளது. இப்பள்ளிவாசல் பாரிய செவ்வக எரோதிய கால யூதேய கட்டமைப்பிலிருந்து மாற்றப்பட்டுள்ளது.
# அரசினர் கலைக் கல்லூரி, கறம்பக்குடி

**அரசினர் கலைக் கல்லூரி, கறம்பக்குடி** இந்தியாவின் தமிழ்நாட்டில் புதுக்கோட்டை மாவட்டம் கறம்பக்குடியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, கடலாடி, அரசினர் கலைக் கல்லூரி, திருவாடானை, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, உத்திரமேரூர் ஆகியவை இதர ஐந்து கல்லூரிகளாகும்.  
இக்கல்லூரி தற்போது திருச்சிராப்பள்ளி பாரதிதாசன் பல்கலைக்கழகத்தின் உறுப்புக் கல்லூரியாக இயங்கி வருகிறது.
# அரசினர் கலைக் கல்லூரி, கறம்பக்குடி

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- புதுக்கோட்டை மாவட்டத்திலுள்ள கல்வி நிலையங்கள்
# அரசினர் கலைக் கல்லூரி, கோவில்பட்டி

**அரசினர் கலைக்கல்லூரி, கோவில்பட்டி** இந்தியாவின் தமிழ்நாட்டில் தூத்துக்குடி மாவட்டம் கோவில்பட்டியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, கடலாடி, அரசினர் கலைக் கல்லூரி, திருவாடானை, அரசினர் கலைக் கல்லூரி, சிவகாசி, அரசினர் கலைக் கல்லூரி, உத்திரமேரூர், அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.
# அரசினர் கலைக் கல்லூரி, கோவில்பட்டி

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- தூத்துக்குடி மாவட்டத்திலுள்ள கல்வி நிலையங்கள்
# அரசினர் கலை & அறிவியல் கல்லூரி, திருவாடானை

**அரசினர் கலை மற்றும் அறிவியல் கல்லூரி** இந்தியாவின் தமிழ்நாட்டில் இராமநாதபுரம் மாவட்டம் திருவாடானையில் செயற்பட்டுவரும் இருபாலாருக்கான தமிழக அரசின் கலை & அறிவியல் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு அரசினர் கல்லூரிகளில் இதுவும் ஒன்றாகும். அரசினர் கலைக் கல்லூரி, உத்திரமேரூர், அரசினர் கலைக் கல்லூரி, கடலாடி, அரசினர் கலைக் கல்லூரி, சிவகாசி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.
# அரசினர் கலை & அறிவியல் கல்லூரி, திருவாடானை

## அமைவிடம்

திருவாடானையில் 10 ஏக்கர் பரப்பளவில் அமைந்த இக்கல்லூரியில் 800 மானவ, மானவிகள் கலை மற்றும் அறிவியல் பாடங்களில் தமிழ் மற்றும் ஆங்கில மொழிகள் மூலம் பயில்கின்றனர்.
# அரசினர் கலை & அறிவியல் கல்லூரி, திருவாடானை

## படிப்புகள்

### இளநிலை படிப்புகள்

- தமிழ்
- ஆங்கிலம்
- கணிதம்
- கணிப்பொறி அறிவியல்
- வணிகவியல்
- காட்சி தொடர்பியல் (Visual Communication)
# அரசினர் கலை & அறிவியல் கல்லூரி, திருவாடானை

## படிப்புகள்

### முதுநிலை படிப்புகள்

- தமிழ்
- கணிதம்
# அரசினர் கலை & அறிவியல் கல்லூரி, திருவாடானை

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- இராமநாதபுரம் மாவட்டத்திலுள்ள கல்வி நிலையங்கள்
# வன்னியூர்க் கவிராயர்

**வன்னியூர்க் கவிராயர்** எனும் புனைபெயரைக்கொண்ட **எம். எவ். சௌந்தரநாயகம்** ஈழத்தின் எழுத்தாளர்களில் ஒருவராவார். கவிதைகள் மற்றும் சிறுகதைகளை எழுதிப் புகழ்பெற்றார். இவரது சொந்த ஊர் செட்டிக்குளமாகும்.
வன்னியூர் கவிராயர் அவர்கள் கிறித்தவராகப் பிறந்து கிறித்தவப் பாடசாலையிலேயே தமது கல்வியைத் தொடர்ந்த ஒருவர் எனினும் அவரின் ஆக்கங்களில் வேறுமதத் தாக்கங்களை அவதானிக்கக் கூடியதாக உள்ளது. இவரின் கவிதைகளில் நாட்டுப்பற்று, மொழிப்பற்று, சிறுமையைக் கண்டு சினம் கொள்ளல் மற்றும் சாதி, மதம், இனம், மொழி, மாவட்டம், பிரதேசம் போன்ற பிரிவுகள் மூலம் உயர்வு தாழ்வு பாராட்டாத ஒரு சமூக அமைப்பு, மறுமலர்ச்சி போன்ற பல பண்புகளை அவதானிக்கக் கூடியதாக உள்ளது. இவர் 1978ஆம் ஆண்டில் இறைவனடி சேர்ந்தார்.
# சாங்சரன்

**சக்சரான்** அல்லது **சக்செரான்**(Chaghcharān, ; ), also called **Chakhcheran**) என்பது மத்திய ஆப்கானித்தானில் அமைந்துள்ள நகரமும் மாவட்டமும் ஆகும். இது முற்காலத்தில் **ஆஹங்கரான்** (**Āhangarān** ) என்று அழைக்கப்பட்டது. இது கோர் மாகாணத்தின் தலைநகரமும் ஆகும். சக்சரான் கடல் மட்டத்திலிருந்து 2,230 மீட்டர் உயரத்தில் அமைந்துள்ளது.  
இந்நகரம் தாரி மொழியை பேசும் 15,000 மக்களைக் கொண்டுள்ளது. 2015 இன் மதிப்பீட்டின்படி இந்நகரத்தின் மக்கள் தொகை 31,266 ஆகும். இது ஒரு மாவட்டத்தையும் மொத்த பரப்பளவாக 2,614 ஏக்கர் நிலத்தையும் கொண்டுள்ளது. சக்சரான் நகரத்தின் மொத்த குடியிருப்புக்களின் எண்ணிக்கை 3,474 ஆகும்.
# மிகுத்தர்லாம்

**மிகுத்தர்லாம்** (Mihtarlam, (, ), also spelled **Mehtar Lam**) என்பது ஆப்கானித்தானில் அமைந்துள்ள ஒரு நகரமாகும். இது லக்மன் மாகாணத்தின் தலைநகரமும் ஆகும். இது மிகுத்தர்லாம் மாவட்டத்தின் மையத்தில் அமைந்துள்ளது.  
2004இன் மதிப்பீட்டின் படி இந்நகரத்தின் மக்கள் தொகை 126,000 ஆகும்.
# வாரிக்குட்டியூர்

வவுனியா பூவரசங்குளம், இயன்கராவூர், செக்கடிப்புலவு ஆகிய கிராமங்களிற்கு அருகில் அமைந்திருக்கும் அழகிய கிராமமே வாரிக்குட்டியூர் கிராமம் ஆகும். பல ஆண்டுகளாக இக்கிராமத்தில் மக்கள் வாழ்த்து வருகின்றனர். இது ஒரு வவுனியாவின் பழம் பெரும் கிராமமாகும்.
இந்த கிராமத்தில் இலங்கையில் அதிக உயரத்தை கொண்ட ஐயனார் சிலை உள்ளது..
பாவற்குளம் படிவம் 4,5,6 பகுதியே வாரிக்குட்டியூர் என்று அழைக்கப்படுகிறது.. விவசாயம் கால்நடை வளர்ப்பு இக்கிராமத்தில் முக்கிய வாழ்வாதாரமாக விளங்கி வருகிறது.
வவுனியா மாவட்டத்தின் நெல்வயல் அதிகம் காணப்படும் கிரமமாக திகழ்ந்து வருகிறது
# முதலாம் சந்திரகுப்தர்

**சந்திரகுப்தர்** அல்லது **முதலாம் சந்திரகுப்தர்** (Chandragupta) , குப்தப் பேரரசின் மூன்றாவது பேரரசர் ஆவார். குப்த பேரரசை விரிவாக்கியவர்களில் முதலாமவர். கி பி 320 முதல் 335 முடிய குப்த பேரரசை ஆட்சி செய்தவர். இவரது மகன் சமுத்திரகுப்தர் மற்றும் பேரன் இரண்டாம் சந்திரகுப்தர் குப்தப் பேரரசின் முக்கிய பேரரசர்கள் ஆவார். இவர் தற்கால உத்திரப் பிரதேசம், பீகார் மற்றும் நேபாளத்தின் பெரும் பகுதிகளை ஆட்சி செய்தவர்.  
ஸ்ரீகுப்தரின் பேரனும், கடோற்கஜனின் மகனுமாகிய முதலாம் சந்திரகுப்தர் **மகாராஜா** பட்டத்துடன் குப்தப் பேரரசின் ஆட்சியாளராக இருந்தார். கி பி 320-இல் குப்தப் பேரரசின் அரியணை ஏறிய, முதலாம் சந்திரகுப்தர் லிச்சாவி நாட்டு இளவரசியை திருமணம் செய்ததன் மூலம், முதலாம் சந்திரகுப்தரின் அரசியல் ஆதிக்கம் கூடியது. இவரது பதினைந்து ஆண்டு கால ஆட்சியில், வட இந்தியாவின் தற்கால வடக்கு பிகார், உத்தரப் பிரதேசம் மற்றும் தெற்கு நேபாளப் பகுதிகளில் குப்தப் பேரரசை விரிவாக்கினார்.  
முதலாம் சந்திரகுப்தருக்குப் பின் அவரது மகன் சமுத்திரகுப்தர் குப்தப் பேரரசை மேலும் விரிவாக்கினார்.
# கோபால்ட்(II) அசிட்டேட்டு

**கோபால்ட்(II) அசிட்டேட்டு** *(Cobalt(II) acetate)* என்பது அசிட்டிக் அமிலத்தின் கோபால்ட்(II) உப்பாகும். பொதுவாக Co(C<sub>2</sub>H<sub>3</sub>O<sub>2</sub>)<sub>2</sub>(H<sub>2</sub>O)<sub>4</sub>. என்ற மூலக்கூற்று வாய்ப்பாடு கொண்ட நான்கு நீரேற்று வடிவத்தில் இது காணப்படுகிறது. தொழிற்சாலை வினையூக்கியாக கோபால்ட் அசிட்டேட்டு பயன்படுத்தப்படுகிறது.
# கோபால்ட்(II) அசிட்டேட்டு

## தயாரிப்பு மற்றும் அமைப்பு

கோபால்ட் ஆக்சைடு அல்லது கோபால்ட் ஐதராக்சைடுடன் அசிட்டிக் அமிலத்தைச் சேர்த்து வினைப்படுத்தினால் கோபால்ட்(II) அசிட்டேட்டு உண்டாகிறது.  
: CoO + 2 HC<sub>2</sub>H<sub>3</sub>O<sub>2</sub> + 3 H<sub>2</sub>O → Co(C<sub>2</sub>H<sub>3</sub>O<sub>2</sub>)<sub>2</sub>(H<sub>2</sub>O)<sub>4</sub>  
நான்கு தண்ணீர் மூலக்கூறுகள் மற்றும் இரண்டு அசிட்டேட்டு ஈனிகளுடன் ஒருங்கிணைவு கொண்டுள்ள, கோபால்ட் மைய எண்முக அமைப்பை நான்குநீரேற்று வடிவ கோபால்ட்(II) அசிட்டேட்டு ஏற்றிருப்பதாக எக்சு கதிர் படிகவியல் தெரிவிக்கிறது.
# கோபால்ட்(II) அசிட்டேட்டு

## பயன்கள்

பலவகையான எண்ணெய் உலர்த்திகள் தயாரிப்பதற்கான முன்னோடியாக கோபால்ட்(II) அசிட்டேட்டு பயன்படுகிறது. வண்ணப்பூச்சுகள் மற்றும் நெய்வணங்களை கடினப்படுத்தலுக்கு உதவும் வினையூக்கியாகவும் இது பயன்படுகிறது.
# கோபால்ட்(II) அசிட்டேட்டு

## வினைகள்

சாலியென்H2 உடன் கோபால்ட் அசிட்டேட்டு வினைபுரிந்து, இடைநிலைத் தனிம ஈராக்சிசன் அணைவுச் சேர்மமான சால்கோமைன்|சால்கோமைனைத்]] தருகிறது.:  
:Co(OAc)<sub>2</sub> + salenH<sub>2</sub> &rarr; Co(salen) + 2 HOAc
# கோபால்ட்(II) அசிட்டேட்டு

## பாதுகாப்பு

கோபால்ட் உப்புகள் யாவும் நச்சுத்தன்மை கொண்டவையாகும்.
# வழுதலம்பட்டு

**வழுதலம்பட்டு** கிராமம், தமிழ்நாட்டின், கடலூர் மாவட்டத்தில் உள்ள குறிஞ்சிப்பாடி வட்டாரத்தில் வழுதலம்பட்டு ஊராட்சியில் அமைந்துள்ளது. இக்கிராமத்தில் 1000-க்கும் மேற்பட்ட மக்கள் வசிக்கின்றனர். 200 க்கும் மேற்பட்ட வீடுகள் உள்ளன.  
இங்கு **காளியம்மன்** கோவில் உள்ளது. காளியம்மனை வழுதலம்பட்டு, நடுகுப்பம், விளான்குப்பம் கிராம மக்கள் வழிபட்டு வருகின்றனர். இந்த கோவிலில் மாதம் ஒரு முறை அமாவாசை அன்று வழிபாடு நடக்கும். வருடத்திற்கு ஒரு முறை பங்குனி மாதத்தில் மிகப் பெரிய திருவிழா நடக்கும். இதில் 2000 மக்களுக்கும் மேல் கலந்து கொள்வார்கள்.  
இங்கு படித்தவர்கள் விழுக்காடு 40% மட்டும் தான். இங்குள்ள மக்களின் தொழில் வேளாண்மை மற்றும் கூலி வேலை மட்டுமே.
# புல்-ஐ அலம்

**புல்-ஐ அலம்** (Pul-i-Alam,பாரசீக மொழி/பஷ்தூ மொழி: پل علم) என்பது ஆப்கானித்தானில் அமைந்துள்ள ஒரு நகரமாகும். இது லோகார் மாகாணத்தின் தலைநகரமும் ஆகும்.
2015 இன் மதிப்பீட்டின்படி இந்நகரத்தின் மக்கள் தொகை 22,914 ஆகும். இது 4 மாவட்டங்களையும் மொத்த பரப்பளவாக 3,752 ஏக்கர் நிலத்தையும் கொண்டுள்ளது. இந்நகரத்தின் மொத்த குடியிருப்புக்கள் எண்ணிக்கை 2,546 ஆகும்.
# ஏர் திரீம்

** ஏர் திரீம்** *(Air Dream)* என்பது கம்போடிய நாட்டிற்கு உரிய ஒரு குறுகிய விமான நிறுவனமாகும். 2007 ஆம் ஆண்டில் இந்நிறுவனம் கம்போடியாவின் சியெம் ரீப் மற்றும் வியட்நாமின் ஆனோய் நகரங்களுக்கு இடையில் விமானங்களை இயக்கியது. நிதிப் பிரச்சனையில் சிக்கியிருந்த காரணத்தால், ராயல் கெமர் விமான நிறுவனத்திடமிருந்து, ஆனோய், நொய் பாய் சர்வதேச விமானநிலையத்திற்குப் பறந்து கொண்டிருந்த இவ்வொற்றை விமானம் ஏர் திரீம் நிறுவனத்திற்குக் கைமாறியது. 2007 ஆம் ஆண்டின் பிற்பகுதியில் பராமரிப்பு காரணங்களுக்காகவும் அதைத் தொடர்ந்து விமான சேவை தடை செய்யப்பட்டதாலும் இவ்விமான நிறுவனம் மூடப்பட்டது.
# ஏர் திரீம்

## விமானத் தொகுதி

ஏர் திரீம் இயக்கிய பழைய போயிங் 727-200 தாரை விமானம், முதலில் 1988 ஆம் ஆண்டு அமெரிக்க விமான நிறுவனத்திற்காக வழங்கப்பட்டதாகும்.
# இந்தி-தமிழ் தொடர்கள்

இந்தி மொழியில் உள்ள பல தொடர்கள் தமிழில் மொழிமாற்றம் செய்து பல தொலைக்காட்சிகள் ஒளிபரப்புகின்றன. இவற்றால் வடநாட்டு மக்களின் கலச்சாரம், வாழ்க்கை முறை ஆகியவற்றை நாம் அறிய முடிகிறது. அழகான உடைகள், அறிமுகமில்லாத புதிய முகங்கள், வித்தியாசமான கதையம்சம், இடையிடையே நகைச்சுவை உணர்வு போன்றவையே இந்தி தொடர்கள் மீது தமிழ் மக்களுக்கு ஈர்ப்பு ஏற்பட காரணம்.  
இந்தி தொடர்களால் தமிழ் சின்னத்திரை நடிகர்களுக்கு வேலைவாய்ப்பு இல்லாமல் போய்விடும் என்பதால் அவர்கள் அதை எதிர்க்கின்றனர். ஆனால் இந்தி தொடர்களுக்கான ரசிகர்கள் நாளுக்கு நாள் கூடிக்கொண்டே செல்கின்றனர். ஆகவே இந்தி தொடர்களுக்கு இணையான தமிழ்த்தொடர்களை உருவாக்க வேண்டிய கட்டாயத்தில் இருக்கிறது இன்றைய தமிழ் சின்னத்திரை உலகம் என்பது நிதர்சனமான உண்மை. இப்போது புகழ்பெற்ற சில இந்தி-தமிழ் தொடர்களைக் காணலாம்.
# இந்தி-தமிழ் தொடர்கள்

## ராஜ் டி

ராஜ் டிவியில் 6 வருடங்களாகத் தொடர்ந்து ஒளிபரப்பாகி முடிந்த புகழ்பெற்ற தொடர் *சிந்து பைரவி*. இது சிந்து மற்றும் பைரவி என்ற இரு தோழிகளின் வாழ்க்கையை மையமாகக் கொண்டது. *மண்வாசனை* என்ற தொடர் குழந்தை திருமணத்தால் ஆனந்தி என்ற பெண்ணின் வாழ்க்கையில் ஏற்படும் விளைவுகளை கூறுகிறது. *கருத்தம்மா* என்ற தொடர் பெண் சிசுக் கொலையை மையமாகக் கொண்டது. *பூவிழி வாசலிலே* என்ற தொடர் அடிமைத் தொழிலாளிகள் அனுபவிக்கும் வேதனையை காண்பிக்கிறது. *இந்திரா* என்ற தொடர் திக்குவாய்ப் பெண்ணின் வாழ்க்கையை மையமாக் கொன்டது.
# இந்தி-தமிழ் தொடர்கள்

## பாலிமர் டிவி

பாலிமர் தொலைக்காட்சியில் இன்றும் 1950 பகுதிகளைக் கடந்து நீண்டகாலமாக ஒளிபரப்பாகிக் கொண்டிருக்கும் தொடர் *மூன்று முடிச்சு*. இத்தொடரில் தன் புகுந்த வீட்டை பாதுகாக்க ஒரு நல்ல மருமகளாக இருந்து சீமா போராடுகிறார். *இரு மலர்கள்* தொடரை அறியாதவர்கள் இருக்க முடியாது. அபி-ப்ரக்யா ஆகிய இருவரின் காதல் கதையை மையமாகக் கொண்ட இத்தொடரின் ஒளிபரப்பு உரிமையை தற்போது ஜீ தமிழ் வாங்கியுள்ளது.
வாடகைத்தாய் என்ற கருவை மையமாகக் கொண்டது *என்னருகில் நீ இருந்தால்* தொடர். இத்தொடரில் மண் வாசனை தொடரின் ஷிவ்வும் சிந்து பைரவி தொடரின் பைரவியும் ஜோடியாக நடித்துள்ளனர்.
மேலும் *மதுபாலா, உறவே உயிரே, கல்யாணக் கனவுகள், சாமி போட்ட முடிச்சு* போன்ற பல புகழ்பெற்ற இந்தித் தொடர்கள் ஒளிபரப்பாகி முடிந்தன.
# இந்தி-தமிழ் தொடர்கள்

## விஜய் டிவி

விஜய் டிவியில் *என் கணவன் என் தோழன்* என்ற தொடர் ஒளிபரப்பானது. மேலும் இது பல மொழிகளில் பல நாடுகளில் ஒளிபரப்பாகிறது. இத்தொடர் ஐ.பி.எஸ் கனவு காணும் சந்தியாவையும் அதை நிறைவேற்ற உதவும் அவர் கணவர் சூர்யாவையும் மையமாகக் கொண்டது. உறவுகள் தொடர்கதை, என் அன்பு தங்கைக்கு போன்ற பல தொடர்கள் ஒளிபரப்பாகி திடீரென நிறுத்தப்பட்டன.
சரித்திர தொடர்களான *மகாபாரதம், சீதையின் ராமன், சந்திர நந்தினி* போன்ற தொடர்களும் புகழ் பெற்றன.
தற்போது விஜய் டிவி டப்பிங் தொடர்களை ஒளிபரப்புவதை நிறுத்திக்கொண்டது. ஆனாலும் அதற்குப் பதிலாக விஜய் சூப்பர் தொலைக்காட்சியில் தற்போது பல இந்தி தொடர்கள் ஒளிபரப்பாகி வருகின்றன.
# இந்தி-தமிழ் தொடர்கள்

## ஜீ தமிழ்

ஜீ தமிழில் ஒளிபரப்பான *ஜான்சி ராணி* தொடரை யாரும் மறக்க முடியாது. ஜான்சி ராணியின் வீர வாழ்க்கையை மையமாகக் கொண்ட இத்தொடர் புகழ் பெற்றது. *சின்ன மருமகள், மறுமணம்* போன்ற தொடர்கள் ஒளிபரப்பாகி முடிந்த தொடர்கள் ஆகும்.  
ஜீ தமிழில் ஒளிபரப்பான *சி.ஐ.டி* என்ற க்ரைம் தொடர் இந்தியில் 18 வருடங்களாக ஒளிபரப்பாகி வரும் மெகா தொடர். அபி-பிரக்யாவின் காதல் கதையைக் கூறுகிறது *இனிய இருமலர்கள்* தொடர். தற்போது இத்தொடர் ஒன்று மட்டுமே ஜீ தமிழில் ஒளிபரப்பாகும் டப்பிங் தொடர் ஆகும்.  
இந்தி நாடகங்களை மொழிமாற்றம் செய்வதற்கு பதில் மறுதயாரிப்பும் செய்கின்றனர். ஆனால் அவற்றை இந்தி நாடங்களுக்கு இணையாக ஒப்பிட முடியாது. இதற்கு உதாரணமாக விஜய் டிவியில் ஒளிபரப்பான *தெய்வம் தந்த வீடு* மற்றும் *கல்யாணம் முதல் காதல் வரை* ஆகிய தொடர்களைச் சொல்லலாம். இவை முதலில் சற்றே புகழ் பெற்றாலும் பிறகு கதையில் தொய்வு ஏற்பட்டதால் பாதியில் நிறுத்தப்பட்டன.
# இந்தி-தமிழ் தொடர்கள்

## சன் டிவி

சன் டிவியில் ஒளிபரப்பான இராமாயணம் என்ற டப்பிங் தொடர் புகழ் பெற்றது. தற்போது ஒளிபரப்பாகி வரும் ஜெய் வீர ஹனுமான் தொடரும் புகழ்பெற்று வருகிறது. இவ்வாறு இதிகாச தொடர்களை மட்டுமே டப்பிங் செய்துவந்த சன் டிவியில் யாருமே எதிர்பார்க்காத வகையில் ஒளிபரப்பான முதல் டப்பிங் தொடர் நாகினி. அது இந்தியைப் போலவே தமிழிலும் மாபெரும் புகழ் பெற்று நம்பர் ஒன் இடத்தை பிடித்தது. சில எதிர்ப்புகளையும் தாண்டி இறுதிப் பகுதி வரை ஒளிபரப்பாகி முடிந்தது.
# லீபெத்சுக் மாகாணம்

**லீபெத்சுக் மாகாணம்** (*Lipetsk Oblast*, , **லீபெத்ஸ்கயா ஓபிலாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் லீபெத்சுக் நகரம். 2010 மக்கள் கணக்கெடுப்பின்படி, இதன் மக்கள் தொகை 1.173.513 ஆக இருந்தது.
# லீபெத்சுக் மாகாணம்

## புவியியல்

லீபெத்ஸ்க் ஒப்லாஸ்துவின் எல்லைகளாக வடகிழக்கில் ரயாசன் ஒப்லாஸ்து, கிழக்கில் தாம்போவ் ஒப்லாஸ்து, தெற்கில் வரனியோஷ் ஒப்லாஸ்து தென்மேற்கில் கூர்ஸ்க் ஒப்லாஸ்து மேற்கில் ஓரயல் ஒப்லாஸ்து வடமேற்கில் தூலா வட்டாரம் ஆகியவை அமைந்துள்ளன.
# லீபெத்சுக் மாகாணம்

## பொருளாதாரம்

இந்த மாகாணத்தில் இரும்பு, இயந்திரப் பொறியியல் போன்ற மிகவும் முக்கியமான தொழிற்துறைகளின் கிளைகள் உள்ளன. பல தொழில் நகரங்களின் நிர்வாக மையமாக லீபெத்ஸ் நகரம் விளங்குகிறது, பிராந்தியத்தில் உள்ள எலிட்ஸ் நகரம் எரிபொருள் மற்றும் ஆற்றல் வணிக மையமாக உள்ளது. எரிவாயு குழாய், மின்னாற்றல் பாதை ஆகியவற்றின் வலைப்பின்னலின் முதன்மையான மையமாக விளங்குகிறது.
# லீபெத்சுக் மாகாணம்

## வேளாண்மை

பிராந்தியத்தில் வேளாண்மையில் பயிர் சாகுபடி மற்றும் தோட்டக்கலை பயிர்கள் போன்றவை அடிப்படையாக உள்ளன. மேலும் கால்நடைகளான மாடுகள், பன்றிகள் , ஆடுகள் , செம்ரிகள், கோழிகள் வளர்ப்பு மற்றும் பதப்படுத்தும் தொழில் மிகவும் சிறந்த முறையில் உள்ளன.
# லீபெத்சுக் மாகாணம்

## மக்கள் வகைப்பாடு

பிராந்தியத்தின் மக்கள் தொகை: 1,173,513 ( 2010 கணக்கெடுப்பு ); 1,213,499 ( 2002 மக்கள் தொகை கணக்கெடுப்பு ); 1,230,220 ( 1989 மக்கள் தொகை கணக்கெடுப்பு .)  
**இனக் குழுக்கள்** (2010)'''  
2003 - 1,24 | 2004 - 1,28 | 2005 - 1,27 | 2006 - 1,28 | 2007 - 1,36 | 2008 - 1,43 | 2009 - 1,44 | 2010 - 1,47 | 2011 - 1,47 | 2012 - 1.63 | 2013 - 1.60 | 2014 - 1.66 (இ)
# லீபெத்சுக் மாகாணம்

## சமயம்

2012 இன் உத்தியோகபூர்வ கணக்கெடுப்பு படி லீபெத்ஸ்க் ஒப்லாஸ்து மக்கள் தொகையில் 71.3% உருசிய மரபுவழித் திருச்சபை கிருத்தவர்கள், 3% திருச்சபை இணைப்பில்லாத பொதுவான கிருத்துவர் , 1% முஸ்லிம்கள் , மற்றும் 1% ஸ்லாவிக் நாட்டுப்பற மதம் (ஸ்லாவிக் நியோபகனியம்) . மக்கள் தொகையில் 15% ஆன்மீக மத நாட்டம் அற்றவர்கள். 6% நாத்திகர் , மற்றும் 2.7% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
# அரசினர் கலைக் கல்லூரி, சிவகாசி

**அரசினர் கலைக்கல்லூரி, சிவகாசி** இந்தியாவின் தமிழ்நாட்டில் விருதுநகர் மாவட்டம் சிவகாசியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். 2013ஆம் ஆண்டில் அப்போதைய தமிழக முதல்வர் ஜெயலலிதாவால் தொடங்கப்பட்ட ஆறு கலைக்கல்லூரிகளில் இதுவும் ஒன்றாகும். அரசினர் கலைக் கல்லூரி, உத்திரமேரூர், அரசினர் கலைக் கல்லூரி, திருவாடானை, அரசினர் கலைக் கல்லூரி, கடலாடி, அரசினர் கலைக் கல்லூரி, கோவில்பட்டி, அரசினர் கலைக் கல்லூரி, கறம்பக்குடி ஆகியவை இதர ஐந்து கல்லூரிகளாகும்.
# அரசினர் கலைக் கல்லூரி, சிவகாசி

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- விருதுநகர் மாவட்டத்திலுள்ள கல்வி நிலையங்கள்
# 1667

**1667** (MDCLXVII) கிரெகொரியின் நாட்காட்டியில் ஒரு சனிக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் செவ்வாய்க்கிழமையில் ஆரம்பமான சாதாரண ஆண்டு ஆகும்.
# 1667

## நிகழ்வுகள்

- சனவரி 20 - அந்துரூசோ உடன்பாட்டின் படி போலந்து உக்ரைனின் கிழக்குப் பகுதியையும், கீவ், சிமொலென்ஸ்க் நகரங்களையும் உருசியாவுக்குக் கொடுத்தது.
- ஏப்ரல் 6 - துப்ரோவினிக்கில் (இன்றைய குரோவாசிய நகரம்) இடம்பெற்ற நிலநடுக்கத்தில் 20% மக்கள் உயிரிழந்தனர்.
- சூன் 15 - முதலாவது மனிதக் குருதி மாற்றீட்டை மரு. சான் பாப்டிஸ்ட் டெனிஸ் நடத்தினார். ஆடு ஒன்றின் குருதியை அவர் 15-வயதுச் சிறுவனுக்குச் செலுத்தினார். சிகிச்சை வெற்றிகரமாக முடிந்தாலும், சிகிச்சையின் போது சிறுவன் உயிரிழந்தான். மருத்துவருக்கு எதிராக கொலைக்குற்றச்சாட்டு பதிவானது.
- சூன் 20 - ஒன்பதாம் கிளமெண்ட் 238வது திருத்தந்தையாகப் பதவியேற்றார்.
- நவம்பர் 25 - காக்கேசியாவில் இடம்பெற்ற நிலநடுக்கத்தில் 80,000 பேர் உயிரிழந்தனர்.
# 1667

## பிறப்புகள்

- நவம்பர் 30 - ஜோனதன் ஸ்விப்ட், ஐரிய எழுத்தாளர் (இ. 1745)
# அரசினர் கலைக் கல்லூரி, சிதம்பரம்

**அரசினர் கலைக்கல்லூரி, சிதம்பரம்** இந்தியாவின் தமிழ்நாட்டில் கடலூர் மாவட்டம் சிதம்பரத்தில் சி. முட்லூரில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இது 1982ஆம் ஆண்டில் தொடங்கப்பட்டது.
# அரசினர் கலைக் கல்லூரி, சிதம்பரம்

## அமைவிடம்

இக்கல்லூரி தொடங்கப்பட்டபோது, தற்காலிகமாக, சிதம்பரம் மருத்துவமனை கட்டடத்தில் இயங்கிய இக்கல்லூரி 1987ஆம் ஆண்டில் சிதம்பரத்தில் இருந்து 8 கிலோமீட்டர் தொலைவில் சி. முட்லூர் கிராமத்தில் சொந்த கட்டடத்திற்கு மாற்றப்பட்டு செயற்பட்டு வருகிறது.
# அரசினர் கலைக் கல்லூரி, சிதம்பரம்

## இதனையும் காண்க

- தமிழ்நாடு அரசு கலை மற்றும் அறிவியல் கல்லூரிகள் பட்டியல்
- கடலூர் மாவட்டத்திலுள்ள கல்வி நிலையங்கள்
# அமன்கட் புலிகள் காப்பகம்

**அமர்கட் புலிகள் காப்பகம்**, இந்திய மாநிலமான உத்தராகண்டின் எல்லைக்கு அருகில், உத்தரப் பிரதேசத்தின் பிஜ்னோரில் இருந்து 75 கி.மீ தொலைவில் அமைந்துள்ளது. இது 196 சதுர கி.மீ பரப்பளவில் அமைந்துள்ளது. இங்கு 15 புலிகள், 25 யானைகள் ஆகியனவும், மான், சிறுத்தை உள்ளிட்ட விலங்குகளும் பாதுகாக்கப்படுகின்றன. இது ஜிம் கார்பெட் தேசியப் பூங்காவுக்கு அருகில் அமைந்துள்ளது. இந்த காப்பகத்துக்குள் பீலி அணையும் ஹரேவலி ஏரியும் உள்ளன. ஆண்டுதோறும் பறவைகள் வலசைக்கு வந்து செல்கின்றன.
பறவை விரும்பிகளுக்காக ஏரியை சுற்றுலாத் தலமாக மேம்படுத்தவும், விருந்தினர் அறைகள் கட்டவும், சாலைகளை மேம்படுத்தவும், திட்டமிட்டுள்ளது மாநில அரசு. இந்த காப்பகம் பிஜ்னோர் வனத்துறையின் கட்டுப்பாட்டில் உள்ளது.
# யுரேனைல் துத்தநாக அசிட்டேட்டு

**யுரேனைல் துத்தநாக அசிட்டேட்டு** *(Uranyl zinc acetate)* என்பது ZnUO<sub>2</sub>(CH<sub>3</sub>COO)<sub>4</sub> என்ற மூலக்கூற்று வாய்ப்பாடு கொண்ட யுரேனியத்தின் சேர்மமாகும்.  
சோடியத்தின் அடர்த்தியை உறுதி செய்யும் சோதனைப் பொருளாக ஆய்வகங்களில் யுரேனைல் துத்தநாக அசிட்டேட்டு பயன்படுத்தப்படுகிறது. சோடியத்தை யுரேனைல் துத்தநாக அசிட்டேட்டுடன் வீழ்படிவாக்கும் அளவறி வீழ்படிவாக்கல் முறை மற்றும் சோடியத்தை யுரேனைல் துத்தநாக சோடியம் அசிட்டேட்டாக (UO<sub>2</sub>)<sub>3</sub>ZnNa(CH<sub>3</sub>CO<sub>2</sub>)<sub>9</sub>·6H<sub>2</sub>O. மாற்றி உறுதிப்படுத்தும் எடையறி பகுப்பாய்வு முறை ஆகியன இவ்விரண்டு முறைகளாகும். சீசியம் மற்றும் ருபீடியம் தனிமங்கள் இவ்வினையில் இருப்பது பிரச்சினையில்லை ஆனால் பொட்டாசியம் மற்றும் இலித்தியம் தனிமங்கள் இருந்தால் கண்டிப்பாக வினைச் செயல்முறைக்கு முன் அவை நீக்கப்பட வேண்டும்.  
சிறுநீரில் உள்ள சோடியத்தின் அளவை கண்டறிவதற்கு இம்முறை மிகமுக்கியமான முறையாகும். இந்த அளவின் மூலமாகவே நோய் நிர்ணயம் செய்யப்படுகிறது. வெளிர் மஞ்சள் NaZn(UO<sub>2</sub>)<sub>3</sub>(C<sub>2</sub>H<sub>3</sub>O<sub>2</sub>)<sub>9</sub> சேர்மமானது மிகச்சில கரையாத சோடியம் சேர்மங்களுள் ஒன்று என்பதால், சில சமயங்களில் யுரேனைல் துத்தநாக அசிட்டேட்டு சோடியம் சோதனைப்பொருள் என்றும் அழைக்கப்படுகிறது.
# யுரேனைல் துத்தநாக அசிட்டேட்டு

## ஆய்வகப் பயன்கள்

இருமெத்தில் கார்பனேட்டை , தொலுவீன்-2,4-இருசமசயனேட்டாக மாற்றுவதற்கு வினையூக்கியாக யுரேனைல் துத்தநாக அசிட்டேட்டு பயன்படுகிறது..
# தோமசு யேற்சு றைட்டு

கர்ணல் **தோமசு யேற்சு றைட்டு** (*Thomas Yates Wright*, 1869–1964) ஒரு பிரித்தானியப் பயிர்ச் செய்கையாளராவார். இவர் ஒரு கிரிக்கெட்டு வீரரும் இலங்கையின் சட்டவரைஞருமாக இருந்தார். தேயிலைப் பயிர்ச் செய்கையாளராக இருந்த இவர் இலங்கைச் சட்டவாக்கக் கழகத்திலும் இலங்கைச் செனட் சபையிலும் உறுப்பினராக இருந்தார்..  
இங்கிலாந்தில் இலங்கசயரில் பிறந்த றைட் 1889 ஆம் ஆண்டு ஒரு பயிர்ச் செய்கையாளராக இலங்கைக்குச் சென்றார். இவர் கிரிக்கெட்டு, றக்பி காற்பந்து, ஹொக்கி, குழிப்பந்து எனப் பல்வேறு விளையாட்டுக்களிலும் சிறந்து விளங்கினார். கிரிக்கெட்டு விளையாட்டில் மாத்தளை, கண்டி ஆகிய விளையாட்டுக் கழகங்களைப் பிரதிநிதித்துவப்படுத்திய இவர் 1893 முதல் 1919 வரையான காலப் பகுதியில் மலைநாட்டுப் பதினொருவர் கழகத்தில் விளையாடினார். இவர் 1890களில் பல்வேறு போட்டிகளில் அகில இலங்கை அணியைப் பிரதிநிதித்துவம் செய்தார். இவரே இலங்கை தடகள விளையாட்டுச் சங்கத்தின் நிறுவனத் தலைவராவார்.  
1920 முதல் 1925 வரை இலங்கைச் சட்டவாக்கக் கழக உறுப்பினராக இருந்த இவர், 1947 இல் இலங்கைச் செனட் சபைக்கு நியமிக்கப்பட்டார். மகாக்கந்தை பெருந்தோட்டம் இவருக்குரித்தாயிருந்தது. 1939 ஆம் ஆண்டு அத்தோட்டத்தில் இவர் கட்டியதே கல் மாளிகை எனப்படுகிறது. இவர் 1951 ஆம் ஆண்டு எழுதி வெளியிட்ட நூல் *Ceylon in My Time, 1889-1949* (எனது காலத்தில் இலங்கை, 1889-1949) ஆகும்.
# கம்போடியாவின் நகரங்கள் பட்டியல்

கீழே கம்போடியாவின் முதல் பத்து அதிக மக்கள் தொகையைக் கொண்ட நகரங்கள் பட்டியலிடப்படுள்ளன.
| 1. | புனோம் பென் | 1,325,681 |  |
| --- | --- | --- | --- |
| 2. | பட்டாம்பாங் | 196,000 |  |
| 3. | சியெம் ரீப் | 148,000 |  |
| 4. | சிகனுவோக்வில்லே | 94,500 |  |
| 5. | பிரே வெங் | 73,300 |  |
| 6. | காம்போங் சாம் | 58,900 |  |
| 7. | தா கமு | 48,400 |  |
| 8. | பேர்சட் | 46,000 |  |
| 9. | கம்போங் இசுபியு | 31,700 |  |
| 10. | தாக்கியோ | 28,300 | } |
# விசயநகரத்தில் சுற்றுலா

**விசயநகரம்** *(Vizianagaram)* என்பது இந்திய நாட்டின் ஆந்திரப் பிரதேச மாநிலத்தில் உள்ள ஒரு நகரம் ஆகும். வங்காள விரிகுடா கடற்கரை, வரலாற்றுச் சிறப்பு மிக்க கோட்டைகள், கோயில்கள் மற்றும் நகரில் உள்ள சிறப்புமிக்க இயற்கை அடையாளங்கள் போன்றவை இந்நகரம் மற்றும் இதைச்சார்ந்த பகுதிகளின் சிறப்புகளாகும். பாரம்பரிய சுற்றுலாவிற்கு இங்குள்ள வரலாற்றுச் சிறப்புமிக்க கோட்டைகள் துணைபுரிகின்றன. ஆந்திரப் பிரதேச சுற்றுலா வளர்ச்சிக் கழகம், இம்மாநிலத்தின் சுற்றுலா வளர்ச்சியையே கவனிக்கும் பொறுப்பை ஏற்றுள்ள துறையாக உள்ளது. சுற்றுலாத் தளங்களைப் பராமரிப்பது சுற்றுலாவை ஊக்குவித்து, சுற்றுலாத் துறையை வளர்ப்பது போன்றவை இம்மாநிலச் சுற்றுலாத் துறையின் பொறுப்புகளாகும்.
# விசயநகரத்தில் சுற்றுலா

## அரசுத் திட்டங்கள்

சுற்றுலாத் துறையை மேம்படுத்துவதற்காக ஆந்திரப் பிரதேச சுற்றுலா வளர்ச்சிக் கழகம் புகைப்படப் போட்டியை நடத்துகிறது. சுற்றுலாவை ஊக்குவிப்பதற்காக நடத்தப்படும் ஆந்திரப்பிரதேசத்தை தாயகமாகக் கொண்டவர்கள் மற்றும் ஆந்திராவிற்கு சுற்றுலாப் பயணிகளாக வருபவர்கள் என எவர் வேண்டுமானாலும் இப்போட்டியில் கலந்து கொள்ளலாம். மதம், கலாச்சாரம், வனவிலங்கு தொடர்பான காட்சிகள் அல்லது சுற்றுலா தொடர்பான ஆந்திரமாநிலத்தின் எழில்மிகு காட்சிகள் போன்றவற்றின் அசல் புகைப்படங்களை இப்போட்டியில் பங்கேற்பவர்கள் அனுப்ப வேண்டும். சுற்றுலாவை ஊக்கப்படுத்த இப்புகைப் படங்கள் ஆந்திரப் பிரதேச சுற்றுலா வளர்ச்சிக் கழகத்தின் இணைய தளத்தில் பயன்படுத்தப்படும். போட்டியாளர்கள் புகைப்படங்கள் சமர்ப்பிப்பதை ஊக்கப்படுத்த மாதந்தோறும் பரிசுகள் வழங்கப்படுகின்றன.
# விசயநகரத்தில் சுற்றுலா

## கோட்டைகள் மற்றும் நிலக்குறியீடுகள்

- பண்டைய நகரமான பொப்பிலியில் பொப்பிலிக் கோட்டை அமைந்துள்ளது. இக்கோட்டையில் வரலாற்றுச் சிறப்பு மிக்க பொப்பிலிப் போர் நடைபெற்றுள்ளது. இப்போரில் பொப்பிலி அரசரும் பிரெஞ்சு அரசாங்க நிதியுதவியுடன் விசயநகர சமீன்தாரும் போரிட்டனர். தியாகம், துணிவு, வீரம் போன்ற போரம்சங்களுடன் நிகந்த இக்கடுமையான போர் குறிப்பிடத்தகுந்த கலாச்சாரத் தாக்கத்தை உண்டாக்கியது. இப்போரில் ஈடுபட்ட வீரஞ்செறிந்த மக்களின் கதைகள் நாட்டுப்புறக் கலைகளின் பாடப்பொருளாக உருவாகிச் சிறந்தன. சரணடைவதவிட போராடி உயிர் நீப்பதே சிறந்தது என்று வீரத்துடன் கடுமையாக எதிர்த்துப் போராடி இன்னுயிர் ஈந்த பொப்பிலிய ராசாவுக்கு பெருமை சேர்க்கின்ற அமைதியான சாட்சியாக இப்பொப்பிலியக் கோட்டை அனைவரையும் ஈர்த்து நிற்கிறது.
- விசயநகரக் கோட்டை
- பொண்டூர்
# விசயநகரத்தில் சுற்றுலா

## கோயில்கள்

விசயநகரத்தில் பல கோயில்கள் சிறப்புற அமைந்துள்ளன.  
- கோவிந்தாபுரம் கோயில்
- யாமி விருக்சம்
- குமிலி கோயில்
- புண்யகிரி கோயில்
- பிடித்தள்ளி அம்மாவாரி கோயில்
- இராமதீர்த்தம் : பண்டைய இராமச்சந்திர சுவாமியின் கோயில் இருப்பதால் இராமதீர்த்தம் புகழ்பெற்று விளங்குகிறது. இராமச்சந்திர சுவாமியின் சிற்பங்கள் மற்றும் சிலைகளுடன் அவருடைய மனைவி சீதாவின் சிலையும், அவருடைய தம்பி இலக்குவனின் சிலையும் வெள்ளி முலாம் பூசப்பட்ட எழில் தோற்றங்களை இங்குக் காணமுடியும். இராமநவமி , வைகுண்ட ஏகாதசி போன்ற திருவிழாக் காலங்களில் ஏராளமான பக்தர்களை இக்கோயில் ஈர்க்கிறது.
- வேணுகோபால சுவாமி கோயில்
# எபிரேயம் (பக்கவழி)

**எபிரேயம்** என்பது பினவருவனவற்றைக் குறிக்கும்:  
**மொழிப் பாவனை**:
- விவிலிய எபிரேயம்
- தற்கால எபிரேயம்
- எபிரேய அரிச்சுவடி
- எபிரேய உச்சரிப்பு; விவிலிய எபிரேயம்  
**இனக் குழுக்கள்**:
- எபிரேயர்
- இசுரயேலர், யாக்கோபுவின் சந்ததியார்
- யூதர்
- கானானிய மொழிகள் பேசும் மக்கள்  
**இலக்கியம்**:
- எபிரேயர் என்பது சுருக்கம். இதன் விரிவாக *எபிரேயருக்கு எழுதிய திருமுகம்*
# எபிரேயர்

**எபிரேயர்** (*Hebrews*; எபிரேயம்: עברים or עבריים, <small>திபோரியம்:</small> **', **'; <small>தற்கால எபிரேயம்</small> **', **'; <small>[ISO 259-3]</small> **', **') என்பது டனாக்கில் (எபிரேய விவிலியம்) 32 வசனங்களில் 34 தடவைகள் காணப்படும் சொல் ஆகும். இச் சொல் ஒர் இனப்பெயர் அல்ல, மாறாக ஒரு செமிட்டிய இசுரயேலர் என்பதனுடன் ஒத்த கருத்துள்ள சொல்லாக அதிகம் கையாளப்படுவதுடன், குறிப்பான முன்-முடியாட்சிக் காலத்தில் நாடோடிகளான இருந்தபோது பயன்படுத்தப்பட்டதாயினும், சில சந்தர்ப்பங்களில் இது பரந்த விதத்தில், போனீசிய மக்கள் அல்லது வெண்கலக்கால வீழ்ச்சி காலத்தில் அறியப்பட்ட சாசு குழுக்கள் போன்ற பிற புராதன மக்கள் குழுக்களைக் குறிக்கவும் பயன்படுத்தப்பட்டது.
# ஸ்ரீதர வெங்கடேச அய்யாவாள்

**ஸ்ரீதர வெங்கடேச தீட்சிதர்** (Sridhara Venkatesa Dikshitar ) (13-8-1635&ndash;1720), **அய்யாவாள்** என பிரபலமாக மக்களால் அழைக்கப்படுவார். இவர் தஞ்சாவூர் மராத்தியப் அரசிற்கு உட்பட்ட திருவிடைமருதூர் என்ற ஊருக்கு அருகில் உள்ள **திருவிசைநல்லூர்** என்ற கிராமத்தில் பிறந்தவர். சிறந்த இந்து சமய மெய்யிலாரும், கர்நாடக இசை வல்லுனரும் ஆவார். இவர் போதேந்திர சரசுவதி சுவாமிகள் மற்றும் சதாசிவ பிரமேந்திரர் சுவாமிகளின் சமகாலத்தில் வாழ்ந்தவர். சிறந்த சிவபக்தர்.
# ஸ்ரீதர வெங்கடேச அய்யாவாள்

## நிகழ்வுகள்

ஒரு சமயம் ஸ்ரீதர அய்யாவாள் ஒரு தாழ்த்தப்பட்டவருக்கு உணவு வழங்கியதைக் கண்டித்து, கங்கையில் நீராடினால் மட்டுமே, மீண்டும் சமூகத்தில் சேர்ப்போம் என இவரது உறவினர்கள் கூறியதால், வீட்டின் கிணற்றடிக்குச் சென்று கங்கையை குறித்து கங்காஷ்டகம் எனும் தோத்திரத்தை மனமுருகப் பாடினார். பாடிமுடித்தவுடன், கிணற்றிலிருந்து கங்கை நீர் பொங்கி வழிந்து, திருவிடைமருதூர் வீதி முழுவதும் வெள்ளமாய்ப் பாய்ந்தது. ஸ்ரீதர அய்யாவாளின் மேன்மை உணர்ந்த அந்தணர்கள் மன்னிப்பு கேட்டனர்.
ஸ்ரீதர அய்யாவாள் வாழ்ந்த இல்லக் கிணற்றில் இன்றளவும் கார்த்திகை அமாவாசையன்று நீர் பொங்கி வருவதைக் காணலாம்.
# ஸ்ரீதர வெங்கடேச அய்யாவாள்

## படைப்புகள்

படைத்த பக்தி நூல்கள்
1. ஆக்யா சஷ்டி
1. கிருஷ்ண துவாதச மஞ்சரி
1. தோத்திர பத்தாதி
1. கங்காஷ்டகம்
1. சிவபக்த இலக்கணம்
1. தயாசதகம்
1. சிவபக்தி
1. கல்பலதிகா
# ஸ்ரீதர வெங்கடேச அய்யாவாள்

## இதனையும் காண்க

- சதாசிவ பிரமேந்திரர்
- போதேந்திர சரஸ்வதி
# 1668

**1668** (MDCLXVIII) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான நெட்டாண்டு ஆகும்.
# 1668

## நிகழ்வுகள்

- சனவரி - இங்கிலாந்து, சுவீடன், டச்சுக் குடியரசு ஆகியவற்றிடையே முத்தரப்புக் கூட்டணி உருவானது.
- பிரித்தானிய கிழக்கிந்திய நிறுவனம் மும்பையைத் தனது கட்டுப்பாட்டுக்குள் கொண்டு வந்தது.
- எத்தியோப்பியாவில் இருந்து அனைத்துக் கத்தோலிக்கர்களையும் வெளியேற பேரரசர் முதலாம் யொகான்னசு உத்தரவிட்டார்.
- ஐசாக் நியூட்டன் முதலாவது தெறிப்புவகைத் தொலைநோக்கியை அமைத்தார்..
# மேற்றிசைத் திருப்பம்

**மேற்திசை திருப்பம்** அல்லது **நேர்பக்கவாட்டுத் திருப்பம்**(Hyponastic response) என்பது இலைகளில் நடக்கும் ஒரு தாவர உடற்செயலியல் ஆகும். இச்செயலானது, ஒரு தாவரம் வளரும் போது, அதில் தோன்றும் இலைகளும், அதன் இலைக்காம்பும், முதலில் செங்குத்தாக, இரு கைகள் குவித்து *வணக்கம்* சொல்வது போல இருக்கும். இதன் கீழே, அடுத்த இலை அடுக்கு தோன்றும் போது, முதலில் தோன்றிய செங்குத்தான இலையடுக்கானது, பக்கவாட்டில் வளையும். இச்செயலானது செல்லினுள் நடைபெறும், உயிரணுப்பிரிதல் செயலாலும், தாவரவேதிப்பொருளாலும் நடைபெறுகிறது. குறிப்பாக, எத்திலீன் போன்ற தாவர வளரூக்கிகள், இதற்கு காரணிகளாக அமைந்துள்ளதாகக் கருதப்படுகிறது. பெரும்பாலான நிலத்தாவரங்களில், இச்செயல் நடைபெறுகிறது. நீர்த்தாவரங்களின் இலைக்காம்புகள் நீளமாகி, அவற்றின் இலைகளின் மேற்பரப்பில் சூரிய ஒளி அதிகம் படும்படி செய்கிறது. இச்செயலுக்கு இத்திருப்புவிசை அதிகத் தொடர்புடையதாக உள்ளது. மேலும், தாவரங்கள் தயாரிக்கும் எத்திலீன், காற்றில் இதனால் அதிகம் கலக்கிறது. இலைகள் மேற்பரப்பில் வராவிட்டாலும், சில நீர்த்தாவரங்களில், எத்திலீன் காற்றில் கலப்பது நடப்பதாக, ஆய்வுக்கூடச் சோதனைகள் தெரிவிக்கின்றன.
# விக்கிப்பீடியா:ஆலமரத்தடி/தொகுப்பு105

## தமிழக ஊராட்சிகள் தானியங்கிக் கட்டுரையாக்கம்

த.இ.க. மற்றும் தமிழக ஊரக வளர்ச்சித்துறையின் தகவலுதவியால் உருவாகப் போகும் தானியங்கிக் கட்டுரைக்கான மாதிரிப் பக்கங்களை உருவாக்கியுள்ளேன். பழைய கட்டுரைகள் சிதையாத வண்ணமும், தொடர் இற்றையுடன் தானியக்க இணக்கமாகவும் திட்டமிடுவோம். உங்கள் கருத்துக்களை இங்கு அறியத் தரலாம்.-நீச்சல்காரன் (பேச்சு) 04:18, 30 செப்டம்பர் 2015 (UTC)
# விக்கிப்பீடியா:ஆலமரத்தடி/தொகுப்பு105

## 2016 இந்திய விக்கிமாநாட்டைப் பொறுப்பேற்று நடத்த அழைப்பு

<div >
| }</div> |
| --- |
# விக்கிப்பீடியா:ஆலமரத்தடி/தொகுப்பு105

## கருத்துக்கள் தேவை

ஆப்பிரிக்க-அமெரிக்கக் கணிதவியலாளர்கள் பட்டியல் - இக்கட்டுரையின் பெரும்பகுதி ஆங்கிலத்திலேயே உள்ளது. தமிழில் உள்ளவற்றுக்கும் சிவப்பு இணைப்புக்களே உள்ளன. 16 செப்டம்பர் 2015 இல் உருவாக்கப்பட்ட இக்கட்டுரை எவ்வித முன்னேற்றமுமின்றி உள்ளது. *இக்கட்டுரை தமிழாக்கம் செய்யப்பட வேண்டியுள்ளது* என்று கருதி விட்டுவிடுவதா (எதுவரை?) அல்லது நீக்கிவிடுவதா? இவ்வாறான கட்டுரைகளை விட்டுவிடுவதால், இவ்வுதாரணம் பல அரைகுறைக் கட்டுரைகளுக்கு வழி ஏற்படுத்தும் அல்லவா? --Ant<font color="red">a</font>n<font color="red"><big>**O**</big></font> 19:19, 1 அக்டோபர் 2015 (UTC)
:தமிழாக்கம் செய்யப்பட வேன்டிய கட்டுரைகளைக் கவனித்து அவற்றை நீண்ட காலம் தேங்க விடாது (அதிக பட்சம் 1 கிழமை) துப்பரவாக்க வேண்டும். மொழிபெயர்க்கப்படாத பகுதிகள் நீக்கப்பட வேண்டும். மேற்குறிப்பிட்ட முழுமையாக தமிழாக்கப்படாத கட்டுரைகளை நீக்கலாம். விரும்பினால் மீண்டும் உருவாக்குவதற்கு நீண்ட நேரம் பிடிக்காது. பொதுவாக மொழிபெயர்க்கபடாத கட்டுரைகளோ அல்லது பகுதிகளோ எப்போதுமே (ஒரு நாள் கூட) தமிழ் விக்கியில் இருக்கக் கூடாது என்றே விரும்புகிறேன்.--Kanags <sup>\உரையாடுக</sup> 00:55, 2 அக்டோபர் 2015 (UTC)
:: --Ant<font color="red">a</font>n<font color="red"><big>**O**</big></font> 10:24, 3 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## நூல்கள் பற்றிய கட்டுரைகள்

விக்கிப்பீடியாவில் நூல்கள் குறித்த கட்டுரைகளுக்கு ஏதாவது வரைமுறைகள் உள்ளனவா? எந்த மாதிரியான நூல்கள் பற்றியும் எழுதலாமா? அல்லது குறிப்பிட்டுக் கூறக்கூடியதாக இருக்க வேண்டுமா? எவ்வாறு வரையறுப்பது? இது குறித்து ஆங்கில விக்கியில் ஏதாவது உதவிப் பக்கங்கள் உளனவா? அல்லது இது குறித்து இங்கு நாம் உரையாடியுள்ளோமா?--Kanags <sup>\உரையாடுக</sup> 08:16, 3 அக்டோபர் 2015 (UTC)
::en:Wikipedia:Notability (books) ஆ.வி.யில் உள்ளது. இதை ஒட்டி இங்கு வழிகாட்டல் பக்கம் உருவாக்குவது நல்லது. --Ant<font color="red">a</font>n<font color="red"><big>**O**</big></font> 10:19, 3 அக்டோபர் 2015 (UTC)  
:::en:Template:Notability guide - இவற்றையும் கருத்திற் கொள்ளல் நன்று. குழப்பமின்றி, குறித்த வழிகாட்டலில் இயங்குவது சிறப்பாகவும், வீணான உரையாடல்களுக்கு இடமின்றிவிடும். --Ant<font color="red">a</font>n<font color="red"><big>**O**</big></font> 10:23, 3 அக்டோபர் 2015 (UTC)  
:முன்பு நடைபெற்றுள்ள உரையாடல்கள் பகுப்பு_பேச்சு:நூல்கள் இங்கு உள்ளன. நூல்களுக்கான குறிப்பிடத்தக்கமையை தவியிலும் கொண்டுவரவேண்டிய நேரமிது. -- Mdmahir (பேச்சு) 10:25, 3 அக்டோபர் 2015 (UTC)  
::விக்கிப்பீடியா:குறிப்பிடத்தக்கமை (நூல்கள்) என்ற வழிகாட்டியை உருவாக்கியுள்ளேன். (இது மொழிபெயர்க்கப்பட வேண்டும்.)--Kanags <sup>\உரையாடுக</sup> 22:09, 3 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## வலைப்பதிவர் சந்திப்பு அழைப்பிதழ்

நான்காவதாண்டாக 2015 தமிழ் வலைப்பதிவர் சந்திப்பு அக்டோபர் 11 அன்று புதுக்கோட்டையில் நடைபெறவுள்ளது. இச்சந்திப்பு கணித்தமிழ் வளர்ச்சிக்கு பல்வேறு வகையில் முக்கியத்துவம் அளிக்கிறது. அதன் பயனாக, தமிழ் விக்கிப்பீடியா வளர்ச்சிக்கும் வாய்ப்புள்ளது. நிகழ்ச்சி அழைப்பிதழ் http://bloggersmeet2015.blogspot.com/2015/10/blog-post_4.html ஆர்வமுள்ளவர்கள், விக்கி வலைப்பதிவர்கள் நிகழ்வில் கலந்து கொள்ள அன்புடன் அழைக்கிறேன். -நீச்சல்காரன் (பேச்சு) 20:04, 9 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## விக்கிப்பீடியா ஆசியா மாதம்

வணக்கம். வரும் நவம்பர் அல்லது திசம்பரில் விக்கிப்பீடியா ஆசிய மாதம் ஒருங்கிணைக்கப்பட இருக்கிறது. இதில், ஆசிய நாடுகள், அவற்றின் பண்பாடுகள் குறித்த பரந்த தலைப்புகளில் கட்டுரைகளை ஆக்க முனைகிறார்கள். இவ்வாறு குறைந்தது 5 கட்டுரைகளுக்கு மேல் உருவாக்குபவர்களுக்கு மற்ற நாடுகளில் இருந்து அழகிய படங்களுடன் கூடிய அஞ்சல் அட்டை அன்பளிப்பாக அனுப்பி வைக்கப்படும். இத்திட்டம் குறித்த விதிகளை இங்கு பார்க்கலாம். இத்திட்டத்தைத் தமிழ் விக்கிப்பீடியாவில் ஒருங்கிணைக்க ஒரு சிலராவது முன்வர வேண்டும் என்று கேட்டுக் கொள்கிறேன். ஒருங்கிணைப்பாளர்கள் செய்ய வேண்டிய பணிகளை இங்கு காணலாம். இந்தியாவில் இருந்து அஞ்சல் அட்டை அனுப்புகிற பொறுப்பை விக்கிமீடியா இந்தியா கவனித்துக் கொள்கிறது. இலங்கையில் இருந்து அஞ்சல் அட்டைகள் அச்சிட்டு அனுப்பி வைக்க விரும்பினால் அதற்கான செலவுகளைப் பெற முடியும். கவனிக்க: மணியன், அன்டன், Kanags--இரவி (பேச்சு) 06:18, 10 அக்டோபர் 2015 (UTC)
:இணைய வழி மூலமும், ஓய்வான நேரத்திலும் உதவ முடியும். நீங்களும், தினேசும் பங்குபற்றுகிறீர்கள் என அறிகிறேன். மேலதிகமோனோர் தேவையா? --Ant<font color="red">a</font>n<font color="red"><big>**O**</big></font> 05:11, 14 அக்டோபர் 2015 (UTC)
:Ant<font color="red">a</font>n, இது முழுக்க இணைய வழியில் நடக்கும் நிகழ்வு மட்டுமே. தினேசின் பங்களிப்பு, தனிப்பட்ட காரணங்களை முன்னிட்டு, அடுத்து ஓரிரு மாதங்களுக்கு மட்டுப்படுத்தப்பட்டதாகவே இருக்கும். எனவே, நிச்சயம் உதவி தேவை. நிகழ்வு பற்றிய விதிகளைத் தெளிவுபடுத்தல், இத்திட்டம் மூலம் உருவாகும் கட்டுரைகளைப் பகுப்பிடல், 5 கட்டுரைகளுக்கு மேல் புதிதாக உருவாக்குபவர்களை இனங்காணல் போன்ற பணிகளில் உதவி தேவைப்படுகின்றன. நன்றி.--இரவி (பேச்சு) 09:19, 16 அக்டோபர் 2015 (UTC)
:: உதவ முடியும், ஆனாலும் சில வேளைகளில் என்னால் முக்கிய வேலையாக இருக்கும் சந்தர்ப்பங்களில் பங்களிக்க முடியாது போய்விடலாம். மற்றப்படி ஆட்சேபனை இல்லை. --Ant<font color="red">a</font>n<font color="red"><big>**O**</big></font> 07:46, 23 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## மேற்கோளை உறுதிப்படுத்தல்

பராமரிப்பு செயற்பாடுகளின்போது, பிழையாக அல்லது வலிந்து அல்லது பொருத்தமில்லாத மேற்கோள்கள் இணைக்கப்பட்டிருப்பதை அவதானித்துள்ளேன். சிலவேளை சிக்கலாக மேற்கோள்களும் அமைந்துள்ளன. எ.கா: பறையர் என்ற கட்டுரையில் திருவள்ளுவர், ஒளவையார் என்போர் பறையர் எனக்குறிப்பிட்டு, சான்றாக *Encyclopedia of Global Studies Page 1290* என்ற உசாத்துணை குறிக்கப்பட்டுள்ளது. ஆனால் குறித்த இணைப்பு நூலுக்கானது, விடயத்திற்கானதல்ல. இவ்விடத்தில் எவ்வாறு நடந்து கொள்வது என்பது பற்றி முன்னர் பேசப்பட்டதான நினைவு. இது பற்றி அறிந்தவர்கள் அல்லது இவ்வாறான சந்தர்ப்பங்களில் எவ்வாறு செயற்படுவது என்பது பற்றி கருத்துத் தெரிவிக்கும்படி கேட்டுக் கொள்கிறேன். --Ant<font color="red">a</font>n<font color="red"><big>**O**</big></font> 05:08, 14 அக்டோபர் 2015 (UTC)
:Ant<font color="red">a</font>n, சர்ச்சைக்குரிய தரவுகளுக்கு, நேரடியாக அத்தரவு குறித்த ஒன்றுக்கு மேற்பட்ட நம்பகமான ஆதாரங்கள் தேவை. ஆதாரம் தரத் தவறும் இடங்களில் குறித்த தரவை நீக்கவோ திருத்தி எழுதவோ செய்யலாம்.--இரவி (பேச்சு) 09:21, 16 அக்டோபர் 2015 (UTC)
::--Ant<font color="red">a</font>n<font color="red"><big>**O**</big></font> 07:42, 23 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## தானியங்கிக் கட்டுரையாக்கத்துக்கான ஒப்புதல் தேவை

தமிழக ஊராட்சிகள் தொடர்பான 12,000+ கட்டுரைகளைப் பதிவேற்றுவதற்கான ஒப்புதலைக் கோருகிறோம். வாக்கெடுப்பில் கலந்து கொள்ள இங்கு வாருங்கள். நன்றி.--இரவி (பேச்சு) 13:49, 16 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## ESEA Newsletter October 2015

<div lang="en" dir="ltr">  
ESEA Newsletter is out! **Check out** some amazing work done by Wikimedia Communities in East and Southeast Asia! Here is the summary of the Newsletter.
- Wikimedia Taiwan initiated a monthly meetup called “A Room of WikiWomen's Own”. They are also planning to incubate Wikipedia of local aboriginal languages in Taiwan.
- Wikimedia Indonesia is helping to build the Sundanese Wikipedia community by launching various activities called “Wiki Sabanda”.
- Wikimedians in Kansai successfully held “Wikipedia ARTS”, an offline edit-a-thon, to integrate fine arts information from a library into Wikipedia articles.  
<div>Subscribe/unsubscribe this newsletter. -- AddisWang (WMCN) (talk)</div>
MediaWiki message delivery (பேச்சு) 23:15, 18 அக்டோபர் 2015 (UTC)
</div>
# விக்கிப்பீடியா:ஆலமரத்தடி/தொகுப்பு105

## ஆங்கிலத் தலைப்பில் வழிமாற்றுக்கள்

தமிழ் விக்கிப்பீடியாவைப் பயன்படுத்துகையில், குறிப்பாக கையடக்கத் தொலைபேசிகள் போன்ற சிறு சாதனங்களில் பயன்படுத்தும் சிலருக்கு தமிழில் தட்டச்சிட்டுத் தேடுவது கடினமாக இருக்கலாம். எனவே, ஆங்கிலப் பெயர்களிலும் வழிமாற்றுக்களை ஏற்படுத்துவது நல்லதென நினைக்கிறேன்.--பாஹிம் (பேச்சு) 12:24, 24 அக்டோபர் 2015 (UTC)
:--Ant<font color="red">a</font>n<font color="red"><big>**O**</big></font> 19:03, 25 அக்டோபர் 2015 (UTC)
:--நந்தகுமார் (பேச்சு) 21:03, 25 அக்டோபர் 2015 (UTC)
:: இதேநிலை துவக்கத்தில் மேசைக் கணினிகளிலும் இருந்தது; ஆங்கில வழிமாற்றுக்களைத் தந்தால் தமிழை தங்கள் கருவிகளில் பெறவும் உள்ளிடுவதற்கான முனைப்பும் ஈடுபாடு இருக்காது.--மணியன் (பேச்சு) 04:38, 26 அக்டோபர் 2015 (UTC)
: வேறு சில கையடக்கத்தொலைபேசிகளில் தமிழ் விக்கியைப் பார்க்கக் கூட முடியாது!!!. அதற்காக தமிழ் விக்கிக் கட்டுரைகளை ஆங்கில மொழி மூலம் வழங்க முடியாதே!!! தமிழுக்கான விக்கியாகவும் தமிழில் வழங்கும் விக்கியாகவுமே இருத்தல் நலம். நன்றி --<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 05:24, 26 அக்டோபர் 2015 (UTC)
::----சஞ்சீவி சிவகுமார் (பேச்சு) 06:26, 26 அக்டோபர் 2015 (UTC) மேலுள்ள பல காரணங்களுக்குமாக...  
:: --Chandravathanaa (பேச்சு) 22:26, 27 அக்டோபர் 2015 (UTC)  
:::--கலை (பேச்சு) 21:04, 7 நவம்பர் 2015 (UTC)  
: --செல்வா (பேச்சு) 21:53, 7 நவம்பர் 2015 (UTC)
# விக்கிப்பீடியா:ஆலமரத்தடி/தொகுப்பு105

## தானியங்கியாக்கப் பயிற்சிப் பட்டறை

எதிர்வரும் நவம்பர்த்திங்கள் இறுதியில் சுவீடனில் நடைபெறவுள்ள தானியாங்கியாக்கப் பயிற்சிப் பட்டறையில் பங்குகொள்ள விரும்புபவர்கள் இங்கே விண்ணப்பிக்கலாம். -- சுந்தர் <sup>\பேச்சு</sup> 11:49, 27 அக்டோபர் 2015 (UTC)  
--Mdmahir (பேச்சு) 05:52, 28 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## விக்கிசெய்தியில் நிருவாக அணுக்கம்

வணக்கம், விக்கிசெய்திகள் தற்போது ஒரு தொய்வு நிலையை எட்டியுள்ளது. இதனை மீளக் கட்டியெழுப்புவதற்கு செல்வசிவகுருநாதன் முன்வந்துள்ளார். நிருவாக அணுக்கம் அவருக்கு ஒரு பேருதவியாக இருக்கும். அதற்கான வாக்கெடுப்பு இங்கு நடத்தப்படுகிறது. அனைவரும் வாக்களித்து ஆதரவு தருமாறு கேட்டுக் கொள்கிறேன்.--Kanags <sup>\உரையாடுக</sup> 12:17, 27 அக்டோபர் 2015 (UTC)  
:அனைவருக்கும் வணக்கம்! நான் விக்கிப்பீடியாவில் பங்களிக்கத் தொடங்கியதற்கு செய்தித்துறையின் மீது இருந்த ஆர்வமும் ஒரு முக்கியக் காரணமாகும். இதன்காரணமாகவே விக்கிசெய்திகளிலும் பங்களித்து வந்தேன். அங்கு எனக்கு நிருவாக அணுக்கம் இருந்தால், இன்னமும் சிறப்பான பங்களிப்பினைத் தர இயலும். வாக்களித்து ஆதரவு தருமாறு கேட்டுக் கொள்கிறேன். --மா. செல்வசிவகுருநாதன் (பேச்சு) 12:42, 27 அக்டோபர் 2015 (UTC)  
::எனது பங்களிப்புக்கள் (தொகுப்புக்கள்) அங்கு இல்லாததால் வாக்களிக்க முடியாது என நினைக்கிறேன். இந்நிலை பலருக்கும் இருக்கலாம். --Ant<font color="red">a</font>n<font color="red"><big>**O**</big></font> 15:49, 27 அக்டோபர் 2015 (UTC)  
::: அப்படியில்லை, புகுபதிகை செய்த அனைவரும் வாக்களிக்கலாம்.--Kanags <sup>\உரையாடுக</sup> 20:02, 27 அக்டோபர் 2015 (UTC)
::::நன்றி. --Ant<font color="red">a</font>n<font color="red"><big>**O**</big></font> 20:06, 27 அக்டோபர் 2015 (UTC)  
- --Chandravathanaa (பேச்சு) 22:25, 27 அக்டோபர் 2015 (UTC)
:சந்திரவதனா, n:விக்கிசெய்தி:நிர்வாகி தரத்துக்கான வேண்டுகோள் பக்கத்தில் வாக்களியுங்கள்.--Kanags <sup>\உரையாடுக</sup> 01:42, 28 அக்டோபர் 2015 (UTC)
:::: நன்றி Kanags --Chandravathanaa (பேச்சு) 08:13, 28 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## ஐ.சி.டி.பயிற்சி@ஜெயம் கல்லூரி

ஜெயம் கல்லூரியில் நடந்த இன்றைய பயிற்சி {27-10-2015} மிகவும் பயனுள்ளதாக இருந்தது.. மேலும் அனைத்து ஆசிாியப் பெருமக்களுக்கும் விக்கிபீடியா பயன்படுத்துவதன் முக்கியத்துவம் மற்றும் அதனுடைய சிறப்பான பயன்கள் பற்றி அறிந்து காெண்டு வரும் காலத்தில் சிறப்பான பல தகவல்களை தனக்காகவும் தம்முடைய மாணவா்களுக்காகவும் இந்த தகவல் களஞ்சியத்தின் மூலம் பெற்று பயன்பெறுவா் என நம்புகிறேன்.. நன்றி.----Tamilarasan.m.s (பேச்சு) 10:30, 28 அக்டோபர் 2015 (UTC)
:வாழ்த்துகள்.--Kanags <sup>\உரையாடுக</sup> 10:19, 28 அக்டோபர் 2015 (UTC)
: --<font color="#FC89AC" face="Comic Sans MS">**♥ ஆதவன் ♥**</font> <sub><font color="#5150AC" face="Comic Sans MS">**｡◕‿◕｡**</font></sup> <sup><font color="green" face="Comic Sans MS">**♀ பேச்சு ♀**</font></sup> 10:56, 28 அக்டோபர் 2015 (UTC)
:--சக்திகுமார் லெட்சுமணன் (பேச்சு) 15:28, 28 அக்டோபர் 2015 (UTC)  
பயிற்சி பயனுள்ளதாக இருந்ததை அறிய மகிழ்ச்சி. ::இப்பயிற்சி குறித்த விவரத்தை இங்கு இற்றைப்படுத்தியுள்ளேன். கருத்துகளைத் தொடர்ந்து அங்கு பகிர வேண்டுகிறேன். --இரவி (பேச்சு) 17:07, 29 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## பயிற்சி

விக்கிப்பீடியா பயிற்சி அளிப்பவர்கள் புதிய பயனர்களை அவர்களின் மணல்தொட்டியில் முதலில் எழுதிப் பழகப் பயிற்சி அளிக்குமாறு கேட்டுக் கொள்கிறேன்.--Kanags <sup>\உரையாடுக</sup> 11:08, 29 அக்டோபர் 2015 (UTC)
:--Ant<font color="red">a</font>n<font color="red"><big>**O**</big></font> 11:21, 29 அக்டோபர் 2015 (UTC)  
::இப்பயிற்சி குறித்த விவரத்தை இங்கு இற்றைப்படுத்தியுள்ளேன். கருத்துகளைத் தொடர்ந்து அங்கு பகிர வேண்டுகிறேன். --இரவி (பேச்சு) 17:07, 29 அக்டோபர் 2015 (UTC)  
இங்கோ அல்லது அங்கோ தெரிவித்தும் பயன் இல்லை. கிட்டத்தட்ட நூற்றுக்கணக்கான கட்டுரைகள் கலைக்களஞ்சியத்திற்கேற்ப உருவாக்கப்படவில்லை. அவை பொது வெளியில் காணப்படுகின்றன. கிட்டத்தட்ட 10 இற்கும் குறைவானவர்களே துப்புரவுப் பணியில் ஈடுபடுகின்றனர். இதில் 5 இற்கும் குறைவாக நிருவாகிகள் உள்ளனர். கூகிள் திட்டம் போன்று இதுவும் அமைந்துவிடாதிருக்கட்டும். --Ant<font color="red">a</font>n<font color="red"><big>**O**</big></font> 13:25, 30 அக்டோபர் 2015 (UTC)  
:பார்வதி, கவனிக்க. &#32;பார்வதிஸ்ரீ (பேச்சு) 18:27, 30 அக்டோபர் 2015 (UTC)
# விக்கிப்பீடியா:ஆலமரத்தடி/தொகுப்பு105

## விக்கி நுட்பத் திறன்கள் கருத்தெடுப்பு

சில வாரங்கள் முன்பு விக்கிமீடியா அறக்கட்டளை ஊடாக தமிழ் விக்கிப்பீடியாவுக்கான வளர்ச்சி வாய்ப்புகள் குறித்து உரையாடினோம். அதன் தொடர்ச்சியாக, தமிழ் விக்கிப்பீடியர்களுக்கு என்று மட்டுமேயான நுட்பத் திறன்கள் பயிற்சிக்கு விக்கிமீடியா அறக்கட்டளை ஏற்பாடு செய்யவிருக்கிறது. இருக்கிற 280+ மொழிச் சமூகங்களில் தமிழ் விக்கிப்பீடியாவை நாடி வந்து இதனைச் செய்கிறார்கள் என்பது நமக்கான பெருமை. இதனைச் சரியான முறையில் பயன்படுத்தி முன்னேற அனைத்து விக்கிப்பீடியர்களையும் கேட்டுக் கொள்கிறேன். இந்தக் கருத்தெடுப்பு அல்லது திட்டம் குறித்து என்ன ஐயம் என்றாலும் இங்கு கேளுங்கள். கருத்தெடுப்பு தொடர்பான அறிவிப்பு கீழே.--இரவி (பேச்சு) 17:46, 5 நவம்பர் 2015 (UTC)  
(தமிழாக்கம்)  
அன்புள்ள தோழர்களே,  
சில மாதங்கள் முன்பு உரையாடியவாறு, விக்கிமீடியா அறக்கட்டளை, தமிழ் விக்கிமீடியா சமூகத்தின் திறன்களை வளர்க்கும் பொருட்டு, அதனுடன் இணைந்து பணியாற்ற விரும்புகிறது. பல்வேறு திறன்கள் குறித்து தமிழ் விக்கிமீடியா சமூகம் ஆர்வம் கொண்டிருந்தாலும், விக்கி நுட்பத் திறன்கள் தொடர்பாக கூடுதல் ஆர்வம் புலப்பட்டது.  
சமூகத்தின் தேவை அறிந்து சரியான முறையில் பயிற்சியைத் திட்டமிட, இக்கருத்தெடுப்பில் கலந்து கொள்ள வேண்டுகிறோம். இது சரியான பயிற்றுநரைக் கொண்டு சரியான தேவைகள் தொடர்பாக பயிற்சி அளிக்க உதவும். இது, நேரடிப் பயிற்சியாக, தமிழ்நாட்டில், வார இறுதியில் அமையும் என்று எதிர்பார்க்கிறோம். இதற்காகச் சிலருக்கு பயண உதவித் தொகை முதலிய உதவிகளும் கிடைக்கலாம்.  
உங்களுடன் இணைந்து பணியாற்றுவதை எதிர்நோக்கியுள்ளேன். நன்றி. Asaf (WMF) (பேச்சு) 19:04, 4 நவம்பர் 2015 (UTC)  
Dear colleagues,  
As discussed a couple of months ago, the Wikimedia Foundation is interested in working with the Tamil community to build the community capacity, and while the community was interested in a number of different capacities, there was some preference for the On-wiki technical skills capacity.  
To plan the best possible investment in training the community (training would happen in-person, in Tamil Nadu, probably over a weekend; some domestic travel scholarships will be available), we ask that you fill out this survey (in Tamil). It will help us ensure we offer the most relevant training, and provide the most relevant trainer.  
Thank you, and I look forward to working with you! Asaf (WMF) (பேச்சு) 19:04, 4 நவம்பர் 2015 (UTC)